Preşedintele ucrainean, Volodimir Zelenski, a semnat un decret prin care l-a demis pe Marko Şevcenko din funcţia de ambasador al Ucrainei în Republica Moldova, informează Rador Radio România.
Născut pe 10 august 1969, la Kiev, Marko Şevcenko a absolvit Facultatea de Istorie a Universităţii Naționale "Taras Şevcenko" în anul 1992. Şevcenko este vorbitor de română, rusă şi engleză şi a fost numit ambasador al Ucrainei la Chişinău în decembrie 2019.
Până la publicarea acestui articol nu a fost precizat motivul pentru care diplomatul a fost schimbat.